stanford-oval/wikipedia huggingface dataset:
Oleskelulupa
Oleskeluluvan hakeminen perheen yhdistämisen perusteella

Perheenyhdistämisessä Suomessa luvallisesti oleskelevan henkilön perheenjäsenet voivat hakea oleskelulupaa Suomeen perhesiteen perusteella. Suomessa asuva perheenjäsen on voinut muuttaa Suomeen esimerkiksi työhön, opiskelijaksi tai hän on voinut saada Suomesta turvapaikan. Suomessa asuvasta henkilöstä käytetään termiä perheenkokoaja.
| Vuosi | Suomesta oleskelulupaa perheen yhdistämisen perusteella hakeneet vuosina 2015–2024 | Hakemukset yhteensä vuodesta 2015 alkaen | Myönnetyt oleskeluluvat perheen yhdistämisen perusteella vuosina 2015–2024 | Myönnetyt oleskeluluvat perheen yhdistämisen perusteella yhteensä vuodesta 2015 alkaen  |
| --- | --- | --- | --- | --- |
| 2015 | 9 998 | 9 998 | 8 039 | 8 039 |
| 2016 | 9 546 | 19 544 | 8 171 | 16 210 |
| 2017 | 10 972 | 30 516 | 9 089 | 25 299 |
| 2018 | 11 305 | 41 821 | 9 009 | 34 308 |
| 2019 | 13 011 | 54 832 | 10 251 | 44 559 |
| 2020 | 10 559 | 65 391 | 8 592 | 53 151 |
| 2021 | 11 281 | 76 672 | 9 821 | 62 972 |
| 2022 | 17 476 | 94 148 | 15 457 | 78 429 |
| 2023 | 21 866 | 116 014 | 20 278 | 98 707 |
| 2024 | 19 876 | 135 890 | 18 018 | 116 725 |
Taulukon huippuvuodet on lihavoitu.
Yhdysvaltain sisäministeri

| Yhdysvaltain sisäministeri |
| --- | --- |
 United States Secretary of the Interior
 
 
 Nykyinen Doug Burgum 1. helmikuuta 2025 lähtien
Perustettu:  3. maaliskuuta 1849
Ensimmäinen:  Thomas Ewing
Yhdysvaltain sisäministeri (engl. United States Secretary of the Interior) on Yhdysvaltain sisäministeriön johtaja. Sisäministerin nimittää Yhdysvaltain presidentti senaatin suostumuksella.
Yhdysvalloissa sisäministerin rooli on erilainen kuin useimmissa Euroopan maissa, sillä Yhdysvalloissa kansallisen turvallisuuden ministeriö ja oikeusministeriö vastaavat useista sellaisista tehtävistä, jotka Euroopassa kuuluvat sisäministeriölle. Yksittäisistä virastoista sisäministerin alaisuuteen kuuluvat muun muassa Bureau of Indian Affairs, National Park Service ja U.S. Geological Survey.
Donald Trump nimitti Doug Burgumin Yhdysvaltain sisäministeriksi virkakautensa alussa 2025. Sisäministeri on Yhdysvalloissa presidentin kahdeksantena sijaisena.
Aiheesta muualla

Kuvia tai muita tiedostoja aiheesta Yhdysvaltain sisäministeri Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| n k  Yhdysvaltain sisäministerit |
| --- | --- | --- |
|  Ewing  McKennan  Stuart  McClelland  Thompson  C. Smith  Usher  Harlan  Browning  Cox  Delano  Chandler  Schurz  Kirkwood  Teller  Lamar  Vilas  Noble  H. Smith  Francis  Bliss  Hitchcock  Garfield  Ballinger  Fisher  Lane  Payne  Fall  Work  West  Wilbur  Ickes  Krug  Chapman  McKay  Seaton  Udall  Hickel  Morton  Hathaway  Kleppe  Andrus  Watt  Clark  Hodel  Lujan  Babbitt  Norton  Kempthorne  Salazar  Jewell  Zinke  Bernhardt  Haaland  |  Ewing  McKennan  Stuart  McClelland  Thompson  C. Smith  Usher  Harlan  Browning  Cox  Delano  Chandler  Schurz  Kirkwood  Teller  Lamar  Vilas  Noble  H. Smith  Francis  Bliss  Hitchcock  Garfield  Ballinger  Fisher  Lane  Payne  Fall  Work  West  Wilbur  Ickes  Krug  Chapman  McKay  Seaton  Udall  Hickel  Morton  Hathaway  Kleppe  Andrus  Watt  Clark  Hodel  Lujan  Babbitt  Norton  Kempthorne  Salazar  Jewell  Zinke  Bernhardt  Haaland  |  |
Käännös suomeksi
Joutsan talomuseo

| Joutsan talomuseo |
| --- | --- |
Tyyppi:  Kotiseutumuseo
Sijainti:  Museotie 2, 19650 Joutsa
Ylläpitäjä:  Joutsan kotiseutuyhdistys ry
Kotisivut:  www.joutsankotiseutuyhdistys.com/talomuseo/
Koordinaatit:  61.7581°N, 26.1148°E
 fiJoutsan talomuseo 
    
Joutsan talomuseo sijaitsee Koiravuoren tilalla, joka sijaitsee noin kaksi kilometriä Joutsan kirkonkylästä pohjoiseen. Alue on vanhaa piha-aluetta. Koiravuoressa on asuttu vielä 1800-luvun lopulla. Mikään museoalueen rakennuksista ei ole alkuperäisellä paikallaan, vaan ne on siirretty. Museoalueen rakentaminen alkoi vuonna 1964.
Museo sijaitsee loivalla mäellä ja pihapiiri on laajuudeltaan noin 1½ hehtaaria. Tuulimylly sijaitsee varsinaisen pihapiirin ulkopuolella.
Joutsan museon päärakennus on entinen Mesiäisen talo Marjotaipaleen kylästä. Talo on tyypillinen suomalainen talonpoikaisrakennus. Talon iästä ja rakentajasta ei ole tarkkaa tietoa. Vanhimman osan, pirtin, ikä on kuitenkin yli 200 vuotta. Aitat saatiin museoalueelle vuonna 1972. Niitä on kaksi, joista toinen on kaksi- ja toinen kolmiosainen. Molemmat ovat matalalle, aivan maan rajaan rakennettuja itäsuomalaiseen tapaan.
Kaksiosainen aitta on rakennettu mahdollisesti vuonna 1711. Kolmiosaisen aitan päädyssä on ruokakello ja vuosiluku 1816. Museon riihi on Joutsan kunnalliskodin entisiä rakennuksia. Riiheen liittyy kylkiäinen, olkien säilytyspaikka. Tallit, ruumentalli ja pahnatalli, sijaitsevat riihen molemmin puolin. Ruumentalli on kaksikerroksinen ja yläkertaan johtaa silta.
Savusauna sijaitsee pihapiirin reunassa. Tämä alkuaan Suonlaidan riihi on rakennettu museon saunaksi vuonna 1974.
Museon tuulimylly on peräisin Säterin tilalta ja se on rakennettu vuonna 1842. Käytössä tuulimylly on ollut noin 60 vuotta sitten (kotiseutuyhdistyksen huomio: 1900 –luvun alkuvuosikymmenillä). 
Alueellisesta sijainnista johtuen museoesineistössä on sekä itä- että länsisuomalaisia esinetyyppejä ja ne ovat peräisin eri puolilta pitäjää.
Joutsan museo pyrkii olemaan toimiva museo. Museoalueella järjestetään vuosittain erilaisia tilaisuuksia. Muun muassa osa Joutsan pitäjäjuhlien, Joutsan Joutopäivien, tilaisuuksista on järjestetty museon alueella.
Kaiken kaikkiaan talomuseo antaa hyvän kuvan perinteisestä joutsalaisesta elämänmuodosta.
Museon hoidosta vastaa Joutsan Kotiseutuyhdistys ry.
Earl Muntz

Earl William ”Madman” Muntz (3. tammikuuta 1914 – 21. kesäkuuta 1987) oli yhdysvaltalainen käytettyjen autojen kauppias ja itseoppinut sähköinsinööri, joka myi ja edisti autojen ja kulutuselektroniikan myyntiä Yhdysvalloissa 1930-luvulta kuolemaansa asti vuonna 1987.
Hän oli televisiomainosten edelläkävijä omalaatuisella ”Madman”-hahmollaan. Alter egon lisäksi hän hankki julkisuutta epätavallisilla puvuillaan, tempuillaan ja uskomattomilla väitteillään.lähde?
Muntz innostui elektroniikasta ja rakensi ensimmäisen radionsa kahdeksanvuotiaana ja toisen vanhempiensa autoon 14-vuotiaana. Suuren laman aikana hän jättäytyi pois High Schoolista ja alkoi työskennellä vanhempiensa rautakaupassa Elginissa Illinoisissa.lähde?
Autokauppias

Vuonna 1934 Muntz avasi ensimmäisen autokauppansa Elginiin. Muntz oli vielä 20-vuotiaana liian nuori solmimaan laillisesti sopimuksia, joten hänen äitinsä allekirjoitti autojen myyntisopimukset.lähde?
Muntz huomasi käytettyjen autojen olevan kalliimpia Kaliforniassa ja siirtyi 1940-luvulla Glendaleen.
Myöhemmin hän avasi toisen liikkeen Los Angelesissa.lähde?
Muntz tunnettiin jo tuolloin erikoislaatuisista kylteistään ja radio- ja tv-mainoksista. Aikansa radiokoomikot Bob Hope, Jack Benny ja Steve Allen toistivat Muntzin vitsejä omissa ohjelmissaan. Madman Muntzin autokaupat tulivat niin tunnetuiksi että ne luettiin etelä-Kalifornian suosituimpien turistikohdeiden joukkoon.
Toisen maailmansodan aikana säännöstelyvirasto esti Muntzin kaupan hintasäännellyillä autoilla.lähde?
Kerättyään maanlaajuista julkisuutta Muntz alkoi myydä myös uusia autoja. Vuoteen 1947 Muntzin autokaupasta oli tullut Yhdysvaltain suurin.
Hän valmisti myös omia autoja Muntz Car Companyn Muntz-merkillä vuosina 1950–1954. Muntz osti kilpa-autovalmistaja Frank Kurtisilta oikeudet tämän Kurtis Sport -autoon, jota suurennettiin, sisustus muutettiin luksukseksi ja autoon vaihdettiin Cadillacin 331-kuutiotuumainen, 160-hevosvoimainen V-8 ja myöhemmin Lincoln V-8. Auton nimeksi tuli Muntz Jet.
Elektroniikka

1950-luvulla Muntz aloitti televisioiden valmistuksen Muntz TV -yhtiössä ja myi tuotteensa suoraan kuluttajille. Hän toi markkinoille ensimmäiset mustavalkoiset televisiovastaanottimet alle 100 dollarin hintaan ja kehitti yhden ensimmäisistä toimivista laajakuva-TV:istä.lähde?
Hänen sanotaan keksineen lyhenteen ”TV” televisiolle, vaikka termi oli aiemmin käytössä esimerkiksi asemien kutsukirjaimissa, kuten WCBS-TV.lähde?
Muntz keksi käytännön, jota alettiin kutsua muntzingiksi: se tarkoittaa monimutkaisten elektronisten laitteiden yksinkertaistamista. 1940- ja 1950-luvuilla televisiovastaanottimet olivat erittäin monimutkaisia laitteita, jotka sisälsivät suuren määrän komponentteja, tyhjiöputkia sekä muuntajia ja reostaatteja ja muuta elektroniikkaa. Tämän seurauksena korkea hinta rajoitti mahdollisuuksia suurten volyymien myyntiin. Muntz totesi kokeilun ja erehdyksen kautta, että hän voisi poistaa merkittävän määrän osia ja silti valmistaa mustavalkoisen television, joka toimi hyvin kaupunkialueilla lähellä lähetystorneja. Muntz päätti tietoisesti jättää reuna-alueiden, kuten maaseudun, markkinat muille valmistajille kuten RCA ja Zenith, joiden televisiovastaanottimet olivat kaksi kertaa kalliimpia.
1960-luvun puolivälissä Muntz kehitti yhden ensimmäisistä autostereoista luomalla Muntz Stereo-Pakin. Laite käytti neliraitakasettia, joka oli Lear Industriesin kehittämän 8-track-kasetin edeltäjä. Myöhemmin Muntz myi satellittiantenneja.
Vuoden 1968 Los Angeles Timesin artikkelissa todettiin, että yhtenä vuonna Muntz myi 72 miljoonan dollarin arvosta autoja, että viisi vuotta myöhemmin hän myi 55 miljoonan dollarin arvosta TV-vastaanottimia ja että vuonna 1967 hän myi 30 miljoonan dollarin arvosta autostereoita ja -nauhoja.
Muntz oli naimisissa kahdeksan kertaa. Tunnetuin hänen vaimoistaan oli filmitähti Joan Barton (mm. Enkeli ja lainsuojaton (1947) ja Mary Lou (1948)).
Muntz Jet -urheiluauto vuodelta 1953.
Muntz TV:n malli 17A3A vuodelta 1951.
Eurocopter AS532 Cougar

| Eurocopter AS532 Cougar |
| --- | --- |
 Ranskan maavoimien AS532UL
Kuvaus
Tyyppi:  keskiraskas sotilashelikopteri
Ensilento:  syyskuussa 1977
Valmistaja:  Aérospatiale Eurocopter Airbus Helicopters
Eurocopter AS532 Cougar (nykyään Airbus Helicopters H215M) on ranskalaisen Aérospatialen (sittemmin Eurocopter ja Airbus Helicopters) suunnittelema ja valmistama kaksimoottorinen keskiraskas sotilashelikopteri. Cougar on Aérospatiale SA 330 Puma -siviilihelikopterista kehitetty sotilashelikopteri ja sen siviiliversio on Eurocopter AS332 Super Puma.
Mallit

AS 532 UL/AL
AS 532 SC
AS 535
EC 725
Jääkiekon nuorten maailmanmestaruuskilpailut 1981

Jääkiekon nuorten maailmanmestaruuskilpailut 1981 pelattiin Länsi-Saksassa ja maailmanmestaruuden voitti Ruotsi. Kaikki siihenastiset mestaruudet voittanut Neuvostoliitto jäi pronssille.
Alkusarjassa Tšekkoslovakia voitti Itävallan peräti maalein 21–4. Koskaan aikaisemmin nuorten maailmanmestaruuskilpailuissa yksikään joukkue ei ollut tehnyt yhtä monta maalia yhdessä pelissä.
Alkusarja > Gold group

| Joukkue | O | V | H | T | TM | PM | P |
| --- | --- | --- | --- | --- | --- | --- | --- |
|  Neuvostoliitto | 3 | 3 | 0 | 0 | 31 | 5 | 6 |
|  Tšekkoslovakia | 3 | 1 | 1 | 1 | 25 | 12 | 3 |
|  Kanada | 3 | 1 | 1 | 1 | 17 | 11 | 3 |
|  Itävalta | 3 | 0 | 3 | 0 | 6 | 51 | 0 |
Alkusarja > Blue group

| Joukkue | O | V | H | T | TM | PM | P |
| --- | --- | --- | --- | --- | --- | --- | --- |
|  Ruotsi | 3 | 3 | 0 | 0 | 19 | 6 | 6 |
|  Suomi | 3 | 2 | 1 | 0 | 17 | 9 | 4 |
|  Länsi-Saksa | 3 | 1 | 2 | 0 | 13 | 17 | 2 |
|  Yhdysvallat | 3 | 0 | 3 | 0 | 5 | 22 | 0 |
Putoamissarja

| Joukkue | O | V | H | T | TM | PM | P |
| --- | --- | --- | --- | --- | --- | --- | --- |
|  Länsi-Saksa | 3 | 3 | 0 | 0 | 20 | 9 | 6 |
|  Yhdysvallat | 3 | 2 | 1 | 0 | 16 | 9 | 4 |
|  Kanada | 3 | 1 | 2 | 0 | 20 | 15 | 2 |
|  Itävalta | 3 | 0 | 3 | 0 | 4 | 27 | 0 |
Mitalisarja

| Joukkue | O | V | H | T | TM | PM | P |
| --- | --- | --- | --- | --- | --- | --- | --- |
|  Ruotsi | 3 | 2 | 0 | 1 | 8 | 6 | 5 |
|  Suomi | 3 | 1 | 1 | 1 | 13 | 11 | 3 |
|  Neuvostoliitto | 3 | 1 | 2 | 0 | 10 | 10 | 2 |
|  Tšekkoslovakia | 3 | 0 | 1 | 2 | 10 | 14 | 2 |
Pistepörssi

| Sija | Pelaaja | M | S | P |
| --- | --- | --- | --- | --- |
| 1. |  Dieter Hegen | 8 | 1 | 9 |
| 2. |  Dale Hawerchuk | 5 | 4 | 9 |
| 2. |  Vladimir Svitek | 5 | 4 | 9 |
| 2. |  Ari Lähteenmäki | 5 | 4 | 9 |
| 2. |  Bobby Carpenter | 5 | 4 | 9 |
| 6. |  Håkan Nordin | 2 | 7 | 9 |
| 7. |  Jan Vodila | 5 | 3 | 8 |
| 8. |  Patrik Sundström | 7 | 0 | 7 |
| 9. |  Pekka Järvelä | 5 | 2 | 7 |
| 10. |  Klaus Gotsch | 4 | 3 | 7 |
Palkinnot > IIHF:n valitsemat turnauksen parhaat pelaajat

Maalivahti:  Lars Eriksson
Puolustaja:  Miloslav Hořava
Hyökkääjä:  Patrik Sundström
Palkinnot > Median valitsema turnauksen tähdistökentällinen

Maalivahti:  Lars Eriksson
Puolustajat:  Håkan Nordin,  Miloslav Hořava
Hyökkääjät:  Jan Erixon,  Patrik Sundström,  Ari Lähteenmäki
Persian kieli

| Persia |
| --- | --- |

Oma nimi:  Fārsi
Muu nimi:  farsi
Tiedot
Alue:   Iran    Afganistan    Bahrain    Irak    Tadžikistan    Uzbekistan
Virallinen kieli:   Iran    Afganistan  (dari)   Tadžikistan (tadžikki)  Dagestan (tati)
Puhujia:  52,8 milj.
Sija:  31.
Kirjaimisto:  arabialaisesta kirjaimistosta johdettu oma aakkosto
Kielenhuolto:  Persian kielen ja kirjallisuuden akatemia (Iran) Afganistanin tieteiden akatemia Rudakki-instituutti  (Tadžikistan)
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet – iranilaiset kielet – läntiset iranilaiset kielet – lounaisiranilaiset kielet – persialaiset kielet
Kielikoodit
ISO 639-1:  fa
ISO 639-2:  per
ISO 639-3:  PRS
 Ohje 
Persia (paikallinen nimitys farsi فارسی) on indoeurooppalainen kieli, jota puhutaan Iranissa, Tadžikistanissa, Afganistanissa ja Bahrainissa. Kielellä on arviolta 52,8 miljoonaa äidinkielistä puhujaa, mikä tekee siitä maailman 31. puhutuimman kielen. Lisäksi kielellä arvioidaan olevan 50 miljoonaa puhujaa, joille persia on toinen kieli.
Historia

Persia on arabian jälkeen muslimimaailman tärkein sivistyskieli, ja se on jättänyt jälkensä sekä turkkiin että Intian niemimaan alkuperäiskieliin. Sen kirjallinen historia ulottuu kauas islamia edeltäneelle ajalle, muinaiseen Persian valtakuntaan asti. Muinaisessa Persiassa puhuttiin useita eri iranilaiskieliä, kuten nykyisessä Iranissa, ja poliittisten muutosten myötä niistä nousi viralliseksi "persian kieleksi" milloin mikäkin. Esimerkiksi zarathustralaisten uskonnon pyhä kirja, Zend Avesta, on kirjoitettu avestan kielellä, joka kuuluu itäisiin iranilaiskieliin ja joka on siksi pikemminkin jaghnobin ja sogdin kuin nykyisen farsin kielen muinaismuoto.
Nykypersian historian katsotaan alkavan noin vuodesta 900, jolloin persiaa alettiin kirjoittaa arabialaisilla kirjaimilla. Koska arabialainen aakkosto merkitsee vokaalit varsin epätarkasti, monien murteiden puhujat voivat käyttää samaa kirjakieltä. Persiaa kirjoitetaan kuitenkin myös heprealaisilla aakkosilla (ns. džidi eli juutalaispersia), ja Tadžikistanissa siirryttiin neuvostovallan aikana kyrillisiin kirjaimiin, jolloin myös luotiin paikallisiin murteisiin perustuva kirjakieli, tadžikki. Tämä sisältää runsaasti venäläistä laina-ainesta sekä uzbekkilaisia vaikutteita, koska suuri osa, mahdollisesti enemmistö, tadžikeista on perinteisesti osannut myös uzbekkia. Afganistanissa persian kielestä käytetään nimitystä dari.
Äännejärjestelmä > Vokaalit

Persian vokaalifoneemit ovat /ɒː/, /æ/, /e/, /iː/, /o/ ja /uː/. Näistä vokaaleja /æ e o/ kutsutaan perinteisesti ”lyhyiksi” vokaaleiksi, ja vastaavasti vokaaleja /ɒː iː uː/ ”pitkiksi”. Lyhyet vokaalit ääntyvät lyhyinä ainoastaan ei-sananloppuisissa avotavuissa. Painottomissa umpitavuissa lyhyet vokaalit sekä /i/ ääntyvät puolipitkinä. Avotavuissa lyhyet vokaalit saattavat assimiloitua seuraavaan vokaaliin, esimerkiksi دویست /deˈviːst/ [diˈviːst], شلوغ /ʃoˈluːɢ/ [ʃuˈluːɢ].
Sananloppuinen /o/ on harvinainen lukuun ottamatta pronominia تو /to/ ’sinä’ sekä lainasanoja.
Äännejärjestelmä > Konsonantit

|  | Labiaalit | Alveolaarit | Postalveolaarit | Palataalit | Velaarit | Uvulaarit | Glottaalit |
| --- | --- | --- | --- | --- | --- | --- | --- |
| Nasaalit | m | n |  |  |  |  |  |
| Klusiilit/ Affrikaatat | p b | t d | t͡ʃ d͡ʒ |  | k g | (q) | ʔ |
| Frikatiivit | f v | s z | ʃ ʒ |  | x~χ ɣ~ʁ | x~χ ɣ~ʁ | h |
| Tremulantit |  | r~ɾ |  |  |  |  |  |
| Approksimantit |  | l |  | j |  |  |  |
Kirjoittaminen

Persiaa kirjoitetaan arabialaisin kirjaimin. Kirjaimisto on mukautettu vastaamaan persian kielen fonologiaa, ja se eroaa arabiasta vähän samaan tapaan kuin pohjoismainen merkistö tavallisista latinalaisista aakkosista.
Persian kirjoittamisessa käytetty arabialainen kirjaimisto sisältää yhteensä 32 aakkosta eli 28 arabialaista kirjainta sekä seuraavat 4 lisämerkkiä, jotka kuvaavat klassisesta arabiasta puuttuvia äänteitä:
| ääntäminen | kirjain | kirjaimen nimi | Unicode-arvo |
| --- | --- | --- | --- |
| [p] | پ | pe | U+067E |
| [ʧ] | چ | tše | U+0686 |
| [ʒ] | ژ | že | U+0698 |
| [g] | گ | gāf | U+06AF |
Kaksi kirjainta ovat persiassa hieman erimuotoisia kuin niiden arabialaiset vastineet:
| ääntäminen | arabialainen kirjain | persialainen kirjain | kirjaimen nimi | Unicode-arvo |
| --- | --- | --- | --- | --- |
| [k] | ك | ک | kāf | U+06A9 |
| [j] tai [iː], joskus [ɑː] | ي tai ى | ی | ye/yā | U+06CC |
Persiaa on mahdollista kirjoittaa myös latinalaisin kirjaimin. Tätä varten on kehitetty jo 1950-luvun alussa erityinen UniPers-oikeinkirjoitus, joka kuvaa kielen äänteet varsin hyvin. UniPers-oikeinkirjoitusta on käytetty monissa persian kielen oppikirjoissa ulkomaalaisille, mutta se ei ole onnistunut kehittymään yksinomaiseksi standardiksi. 1980-luvulta lähtien myös ulkomaille muuttaneiden iranilaisten keskuudessa on kehitelty oman kielen kirjoittamista latinalaisin kirjaimin.
Persiankielinen kirjallisuus > Klassikot

Persiankielinen kirjallisuusperinne on ikivanha, mutta arabialaisilla kirjaimilla kirjoitetun nykypersian ensimmäisenä klassikkona pidetään 900–1000-luvuilla eläneen kansallisrunoilija Ferdousin vielä vanhempien lähteiden pohjalta laatimaa eeppistä runoelmaa Šāhnāma ("Kuningaskirja"). Kirja yhdistää muinaisen Persian kuninkaiden todellisen historian suureen määrään folkloreaineistoa ja tarustoa. Keskeinen, tarinat yhteen sitova hahmo on tarunomainen soturi ja sankari Rostam.
Suomennoksenakin tunnettu Farīd-al-dīn ʿAṭṭārin noin vuosina 1140–1230 kirjoittama Mantiq at-tair -runoelma on persiankielinen, mutta sen nimi on arabiaa ja tarkoittaa ”Lintujen matka”. Attar hyödynsi muinaispersialaisen mytologian Sīmorğ-lintua kirjoittaessaan allegorisen tarinan Jumalan etsinnästä: siinä joukko lintuja lähtee etsimään Sīmorğia (tässä pyhyyden ja jumaluuden vertauskuvana) ja kohtaa matkalla monia vastoinkäymisiä ja seikkailuja, ja useat linnut menehtyvät koettelemuksissa. Lopulta jäljellä on vain kolmekymmentä lintua – persiaksi sī morğ –, jotka huomaavat olevansa itse, yhdessä, Sīmorğ.
Toinen tärkeä klassikkorunoilija on 1200-luvulla elänyt Muhammed Šemseddin Hāfiz, jonka arabialaisperäinen nimi tarkoittaa 'suojelijaa' sekä 'Koraanin suojelijaa' eli sitä, joka on opetellut Koraanin ulkoa. Hāfiz kirjoitti ghazaleja eli runoja, joissa jokainen säepari päättyy samoihin sanoihin. Hāfizin runoissa esiintyy paljon sellaista aistillista ainesta, jota puhdasoppinen islamilainen näkökanta pitää rivona ja siveettömänä. Niillä on kuitenkin merkitystä myös islamin mystisen suuntauksen, suufilaisuuden, kannalta.
Lännessä tunnetuin persialainen klassikkorunoilija on Omar Khaijam, joka eli 1000–1100 -luvulla. Iranilaiset itse muistavat hänet paremmin tähtitieteilijänä kuin runoilijana. Omarin nimiin on pantu joukoittain nelisäkeisiä mietelmiä (rubayat), joita englantilainen runoilija Edward Fitzgerald käänsi ja julkaisi vuodesta 1859 alkaen. Sittemmin on kyseenalaistettu sekä Fitzgeraldin kyvykkyys kääntäjänä että Omarin tekijyys. Fitzgeraldin käännöstä pidetään nykyään pikemminkin itsenäisenä, Omarin teemoja toistavana ja Omarin mietelmien innoittamana runoteoksena kuin varsinaisena käännöksenä. Toisaalta ei voida olla varmoja siitä, kirjoittiko Omar ensimmäistäkään niistä mietelmistä, jotka hänen väitetään laatineen. Näyttää pikemminkin siltä, että tuntemattomien kirjoittajien runoilemat tai kansanperinteeseen kuuluvat nelisäkeet on laskettu Omarin kirjoittamiksi, jos niiden sisältö ja sanoma ovat vastanneet yleistä käsitystä Omarin luonteesta ja tyypillisistä teemoista.
Aiheesta muualla

Wikimedia Commonsissa on kuvia tai muita tiedostoja aiheesta .
Wikipedia, vapaa tietosanakirja
Persiska för nybörjare på svenska (Arkistoitu – Internet Archive)
Modern persisk grammatik på svenska (Arkistoitu – Internet Archive)
Blogg med studiematerial i persiska språket
Iranilaiset kielet
avesta
belutši
dari
gilaki
kurdi
luri
mazandarani
osseetti
paštu
persia
tadžikki
tališi
tati
Puhuttua persiaa
Yhdysvaltain asunto- ja kaupunkikehityksen ministeri

| Yhdysvaltain asunto- ja kaupunkikehityksen ministeri |
| --- | --- |
 United States Secretary of Housing and Urban Development
 
 
 Nykyinen Scott Turner 5. helmikuuta 2025 lähtien
Nimittäjä:  Yhdysvaltain presidentti
Perustettu:  9. syyskuuta 1965
Ensimmäinen:  Robert C. Weaver
Kotisivut:  www.hud.gov
Yhdysvaltain asunto- ja kaupunkikehityksen ministeri (engl. United States Secretary of Housing and Urban Development), yleensä vain asuntoministeri, on Yhdysvaltain asunto- ja kaupunkikehityksen ministeriön johtaja ja hallituksen jäsen. Ministeriön tehtäviin kuuluu kodinomistajuuden lisääminen, yhteisöjen tukeminen, sekä edullisten asuntojen myynnin edistäminen.
Ministeri on järjestyksessä kolmastoista presidentin sijainenlähde?.
Donald Trump nimitti Scott Turnerin Yhdysvaltain asunto- ja kaupunkikehityksen ministeriksi virkakautensa alussa 2025.
Luettelo asunto- ja kaupunkikehityksen ministereistä

|  | Kuva | Nimi | Kausi alkoi | Kausi päättyi | Puolue | Presidentti |
| --- | --- | --- | --- | --- | --- | --- |
| 1 |  | Robert C. Weaver | 18. tammikuuta 1966 | 18. joulukuuta 1968 | Demokraatti | Lyndon B. Johnson |
| 2 |  | Robert C. Wood | 7. tammikuuta 1969 | 20. tammikuuta 1969 | Demokraatti | Lyndon B. Johnson |
| 3 |  | George W. Romney | 22. tammikuuta 1969 | 20. tammikuuta 1973 | Republikaani | Richard Nixon |
| 4 |  | James T. Lynn | 2. helmikuuta 1973 | 5. helmikuuta 1975 | Republikaani | Richard Nixon Gerald Ford |
| 5 |  | Carla A. Hills | 10. maaliskuuta 1975 | 20. tammikuuta 1977 | Republikaani | Gerald Ford |
| 6 |  | Patricia Roberts Harris | 23. tammikuuta 1977 | 10. syyskuuta 1979 | Demokraatti | Jimmy Carter |
| 7 |  | Moon Landrieu | 24. syyskuuta 1979 | 20. tammikuuta 1981 | Demokraatti | Jimmy Carter |
| 8 |  | Samuel Pierce | 23. tammikuuta 1981 | 20. tammikuuta 1989 | Republikaani | Ronald Reagan |
| 9 |  | Jack Kemp | 13. helmikuuta 1989 | 20. tammikuuta 1993 | Republikaani | George H. W. Bush |
| 10 |  | Henry Cisneros | 22. tammikuuta 1993 | 20. tammikuuta 1997 | Demokraatti | Bill Clinton |
| 11 |  | Andrew Cuomo | 29. tammikuuta 1997 | 20. tammikuuta 2001 | Demokraatti | Bill Clinton |
| 12 |  | Mel Martinez | 24. tammikuuta 2001 | 12. joulukuuta 2003 | Republikaani | George W. Bush |
| 13 |  | Alphonso Jackson | 1. huhtikuuta 2004 | 18. huhtikuuta 2008 | Republikaani | George W. Bush |
| 14 |  | Steve Preston | 4. kesäkuuta 2008 | 20. tammikuuta 2009 | Republikaani | George W. Bush |
| 15 |  | Shaun Donovan | 26. tammikuuta 2009 | 28. heinäkuuta 2014 | Demokraatti | Barack Obama |
| 16 |  | Julián Castro | 28. heinäkuuta 2014 | 20. tammikuuta 2017 | Demokraatti | Barack Obama |
| 17 |  | Ben Carson | 2. maaliskuuta 2017 | 20. tammikuuta 2021 | Republikaani | Donald Trump |
| 18 |  | Marcia Fudge | 10. maaliskuuta 2021 | 22. maaliskuuta 2024 | Demokraatti | Joe Biden |
| 19 |  | Scott Turner | 5. helmikuuta 2025 | – | Republikaani | Donald Trump |